Dit help nie om soos iemand anders aan te trek as dit nie JY is nie. Jou vriend, tannie, niggie of ma het dit gekoop en hulle lyk vir jou mooi. Jy vind uit waar hulle dit gekoop het en môre as die winkel oopmaak is jy daar… maar dan dink jy: dit werk nie vir JOU nie. Ek lyk nie soos wat SY gelyk het nie, of ek VOEL nie soos wat sy gelyk het nie! Dis nie jou kleur nie, dit pas nie jou figuur nie, en, dis nie JY nie. Selfs al is dit jou tweeling sussie en julle liggaamsvorm en gelaatskleur is presies dieselfde, jou PERSOONLIKHEID kan verskil!
Hoop jy kon al agterkom wat JOU styl persoonlikheid is en waar jy inpas! Dis so lekker om te weet wie jy is sodat jy kan aantrek volgens wat vir JOU werk, EN dit kan waardeer wanneer iemand anders fantasties lyk. Jy kan sê Baie mooi! Maar dis JY…Ek gaan nie eers probeer om jou na te boots nie. Dis nie EK nie.
Dis ‘n eensame pad. So dikwels distansieer jy jouself..’n mens wil net tot op ‘n punt met ander meng wat nie verstaan nie. Ek voel “walking quads” (soos hulle ons noem) word afgeskeep en min oor geskryf, of selfs nie eens van geweet nie.
Ek herinner myself deurentyd om nie om te gee wat ander dink nie, omdat ek my beste vir Hom moet doen, en nie vir ander nie.
Sedert die ongeluk, lees ek soos gewoonlik in Desember vakansies, boeke oor die hemel. Tussen hakies, daar is nie baie sulke boeke op die rakke nie. En om een of ander rede word daar selde gepraat oor die dood en die hemel – selfs nie eens by begrafnisse nie! En dis vreemd, want eeue gelede (in die Middeleeue) was daar openlik hieroor gepraat. Die Bybel sê tog ons moet ons gedagtes rig op die dinge wat daarbo is, nie op die dinge wat op die aarde is nie. (Kol. 3:2). En bowenal was daar reeds lank gelede dikwels oor die dood en die hemel gepraat deur Jesus Christus self! ‘n Mens kan net die verhaal in Luk. 16:19-31 van Lasarus en die ryk man lees, wat deur Jesus self vertel is. (Lees dit gerus!)
Dit is amper die einde van 2016. Wanneer ons by die einde van ‘n jaar kom, voel dit kompleet soos ‘n skeiding of grenslyn – waar ons die grens oorsteek na die volgende jaar. So is die dood ook waar jy ‘n grens oorsteek – die plek waar jou lewe op aarde ophou en waar jou lewe in die hemel begin. Soos Isak Burger dit ook in “Die eerste 5 minute na die dood (vir tieners)” beskryf – “Dit is ‘n oorbeweeg van een dimensie na ‘n ander, van die aardse stadium na die tweede stadium – die tussentoestand. Terwyl die liggaam agterbly, word die geestelike komponent van die mens – jou gees en siel – oorgeplaas na die ander kant”. Lasarus en die ryk man sterf en is dan dadelik in ‘n ander plek.
Ek het na my ongeluk heeltemaal my vrees vir die dood verloor. Dis ook nie meer vir my iets “daar ver” nie. As jy in hierdie lewe met Jesus gewandel het, hoef jy ook nie bang vir die grensdraad van die dood te wees nie, en sal jy nie alleen deur die grenspos van die dood hoef te gaan nie – Hy sal by jou wees!
Net so kan jy Jesus self saam met jou neem deur die grenslyn tussen 2016 en 2017, met dankbaarheid dat hy jou veilig tot by hierdie grenspos gebring het.
Moet jou nie bekommer oor die moeilike dinge om van ontslae te raak nie. Scan die hele area en vul ‘n klomp swartsakke/bokse/houers met items waarvan jy vinnig en maklik ontslae kan raak. Jy neem geen moeilike besluite nie, net vinnige maklike besluite op hierdie stadium. Jou opruimingspad begin met hierdie eenvoudige stap. Jy hoef nie eens bokse oop te maak nie. Gryp net die vrugte wat laag hang – die dinge wat jy DUIDELIK weet jy nie wil hê nie!
Kyk vir groot items wat baie fisiese spasie opneem en verwyder hulle volgende. Dinge soos bokse, meubels, groot gereedskap – enige iets wat uit plek uit lyk. Dit IS so dat hierdie groot items soms moeiliker is om van ontslae te raak, maar dis belangrik om hierdie te tacle, want deur die grootste items aan die heel begin te verwyder sal jy vinnige vordering sien in die decluttering van jou spasie. Die visuele oorwinning van die voltooide,opgeruimde areas sal jou motiveer soos wat jy aangaan.
Wanneer jy begin declutter verander 10 minute maklik in ‘n uur. Maar werk TOTDAT jou klein area VOLTOOI is. Maak elke een KLAAR voordat jy ‘n BREUK neem of OPHOU vir die dag. Daar lê vreugde daarin om eers jou kleiner doelstellinkies te voltooi. En onthou: Rome is nie in ‘n dag gebou nie. Jy hoef nie ‘n groot area in EEN dag klaar te maak nie. Solank jy ‘n PLAN opstel van wanneer jy watter klein area gaan klaarmaak.
Dis belangrik om aan elke item in die spasie wat jy declutter te raak, want die aksie maak dit vir jou veel makliker om te besluit. Werk hard daaraan om soveel goed as moontlik in die “verwyder” hoop te sit. Jy het veel minder dinge nodig as wat jy dink! As ‘n item vir jare in jou garage gesit het sonder dat daaraan geraak is, is daar baie min kans jy sal dit nodig hê in die toekoms.
Daarmee skiet ek nie die Vegan dieet af, of diegene wat die dieet ‘’to the T’’ volg nie. Ek bewonder hulle moed om weg te breek van die manier wat die meeste mense eet. En hulle is van die gesondste mense wat jy kry (Loer na Jinti fell op YouTube en jy sal dalk lus kry om self so te eet, of na Mary Anne Shearer se gesonde familie.)
Ek het ook baie wenke opgetel en van die kosse of disse het wel ”vasgesteek”, soos vars neutbotters of lensie kerrie!
Ek fokus weer op Patrick holford se bestanddele…of die manier van eet soos op Beyond Diet. Laasgenoemde is gesond en hoogs eenvoudig, met maklike resepte (wat werk vir ‘n besige ma soos ek.)
Ek hou so baie van die ligter liggaamsgevoel en helderder denke – ek glo nie ek sal ooit weer terugkeer na vleis en suiwel eet nie.
Miskien besoek jy al vir jare jou tandarts getrou elke ses maande maar wonder uiteindelik of dit tog nodig is en hy dalk net onnodig jou tande wegboor! Jy besluit dan jy gaan hom liewer net besoek as jy die slag tandpyn het (en kom dan boonop sowaar agter dat jy met baie minder besoeke kan klaarkom.) Wanneer jy uiteindelik gaan, is groter behandelings soos wortelkanale en krone egter skynbaar nodig, wat jy sou kon vermy het as jy die tandarts meer gereeld besoek het! Dit word voorgeskryf dat jy die tandarts gereeld sien, 2x per jaar, of 1x as jy gesonde tande en goeie gewoontes het. Myns insiens hoef jy nie halsoorkop wortelkanale of krone te laat doen nie en kan dit vereers tydelik te stop tot dit werklik nodig is vir sulke behandelings. Maar, sien jy iemand met skitterwit tande, dan het dit moontlik porseleinkrone of veneers op.
Jou doktersbesoeke is ‘n ander saak. Deur jou dokter jaarliks te sien vir ‘n ondersoek, hou jou nie noodwendig gesond nie!! As jy geen klagte of probleem het nie, skeduleer ‘n ondersoek slegs vir wanneer jy dit regtig nodig het, of vir voorkomende toetse en inspuitings.
As jy nie probleme met jou visie het nie, hoef jy nie jou oë onnodig te toets nie. Maar maak ‘n afspraak op 40, wanneer tekens van oogsiekte dikwels verskyn. As jy oor 65 is, kan jy jou oë jaarliks toets. Natuurlik sal jy meer moet gaan wanneer jy ‘n bril of kontaklense dra, of as jy ‘n siekte het wat jou oë kan beskadig. Dra jou bril as jou oë swak is, anders kan jy hulle verder beskadig. Jy kan met ‘n Clicks leesbril wegkom vir ‘n tyd lank, maar sal later agterkom dat jy ‘n bril nodig het vir meer as net lees.. Eet baie wortels, en beskerm jou oë teen die son met ‘n goeie sonbril (of ‘n leesbril met ‘n sonskerm.)
Strek is ‘n reeks oefeninge wat die beste uitgevoer word terwyl jy op ‘n ferm oppervlak soos ‘n mat/tafel lê, maar dit kan ook in die bed gedoen word.
Psalm 23 help vir depressie. Eksodus 20:8-11 sê ons moet die sewende dag rus. Ons word nie beveel om dit te doen nie. Dis ’n wysheid. Ter wille van ons gesondheid word ons aanbeveel om 1x per week ‘n blaaskans te vat.
Jy voel skuldig wanneer jy rus. Jy oorwerk jouself. By die werk voel jy skuldig omdat jy nie tuis by die kinders is nie. Is jy by die huis, bekommer jy jou weer oor al die werk wat jy moet inhaal!
* Losses. Een verlies na die ander jou tref jou. Jou kind verlaat die huis, jy skei, verloor jou werk, jou huis, iemand na aan jou sterf, of jou gesondheid laat jou in die steek!
* Loneliness. Jy’s skaam om te erken jy’s eensaam. Jou man het jou verlaat, of jou kinders gee nie meer vir jou om nie. Jy vang vreemde dinge aan soos knoop ’n verhouding aan wat nie goed is vir jou nie.
* Hou op om jou te bekommer oor nietighede, en bepaal jou by die dinge wat rêrig belangrik is in die lewe. Wees tevrede met wat jy het. Vind jou rus by God.
Psalm 131: Ek maak my nie besorg oor groot dinge nie, dinge wat bo my vermoë is. Ek het rus en kalmte gevind. Soos ’n kindjie wat by sy moeder tevredenheid gevind het, so het ek tevredenheid gevind. Wag op die Here, Israel, nou en vir altyd.
Dit is ‘n kringloop: eerstens moet jy TOG goed lyk. Skoonheid en voorkoms maak saak, nie omdat ons ydel of ligsinnig is nie, maar soos Scott Fitzgerald gesê het, “Slegs wanneer die fyner detail van jou voorkoms versorg is, kan jy die sjarme daarvan geniet”. Om goed te kan lyk, moet jy ruimte vir skoonheid in jou lewe maak.
Elkeen kan gesond wees en ‘n goeie voorkoms hê, mits dit versorg word. En die versorging hang nie van gister of van die planne vir môre af nie, maar van wat jy vandag doen.
Jou voorbeeld is belangrik. Jou kind luister dalk selde na wat jy sê, maar let op na wat jy doen. Hulle word wat jy vir hulle WYS om te wees. Wees ‘n rolmodel vir hom. Uiteindelik moet sy eie dryfkrag en motivering inskop, maar dit help as daar iemand is na wie hy kan opkyk.